CELEX: C2005/132/57
Language: da
Date: 2005-05-28 00:00:00
Title: Sag T-130/05: Sag anlagt den 14. marts 2005 af Dominique Albert-Bousquet og 142 andre tjenestemænd mod Kommissionen for De Europæiske Fællesskaber

28.5.2005   
            
            
               DA
            
            
               Den Europæiske Unions Tidende
            
            
               C 132/31
            
         Sag anlagt den 14. marts 2005 af Dominique Albert-Bousquet og 142 andre tjenestemænd mod Kommissionen for De Europæiske Fællesskaber
   (Sag T-130/05)
   (2005/C 132/57)
   Processprog: fransk
   Ved De Europæiske Fællesskabers Ret i Første Instans er der den 14. marts 2005 anlagt sag mod Kommissionen for De Europæiske Fællesskaber af Dominique Albert-Bousquet, Bruxelles, og 142 andre tjenestemænd, ved avocats Sébastian Orlandi, Xavier Martin, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgerne har nedlagt følgende påstande:
   
               —
            
            
               Annullation af afgørelserne om at udnævne sagsøgerne til tjenestemænd ved De Europæiske Fællesskaber, for så vidt som de fastsætter sagsøgernes indplacering ved ansættelsen i henhold til artikel 12 i vedtægtens bilag XIII.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne i denne sag er alle blevet ansat efter den 1. maj 2004 efter at have bestået udvælgelsesprøver. Meddelelserne om udvælgelsesprøverne blev offentliggjort inden denne dato, og sagsøgerne anfægter den forskelsbehandling, der følger af, at vilkårene for deres indplacering i henhold til artikel 12 i bilag XIII til forordning (EF, Euratom) nr. 723/2004 om ændring af vedtægten for tjenestemænd er forskellige fra de vilkår, der gælder for beståede ansøgere fra de samme udvælgelsesprøver, der blev ansat før vedtægtsændringen.
   Sagsøgerne har til støtte for deres påstande gjort gældende:
   
               —
            
            
               at ligebehandlingsprincippet er tilsidesat
            
         
               —
            
            
               at vedtægtens artikel 31, stk. 1, og artikel 29, stk. 1, er tilsidesat
            
         
               —
            
            
               at vedtægtens artikel 5, stk. 5, er tilsidesat
            
         
               —
            
            
               at princippet om beskyttelse af den berettigede forventning er tilsidesat.
            
         Sagsøgerne har herved anført, at det af Fællesskabets retsinstansers praksis fremgår, at beståede ansøgere fra samme udvælgelsesprøve befinder sig i en sammenlignelig situation og derfor skal behandles ens. Sagsøgerne har desuden indgivet ansøgning med henblik på at blive ansat i en af de ledige stillinger, der er omhandlet i de respektive meddelelser om de udvælgelsesprøver, de har bestået. Sagsøgerne kunne således have en berettiget forventning om at blive ansat i de stillinger og lønklasser, der er fastsat i meddelelserne om de udvælgelsesprøver, de har bestået.